laion/Wikipedia-Exotic huggingface dataset:
সিয়াক্সেরিস

সিয়াক্সেরিস (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে। জন্ম: সুস্পষ্ট জানা যায়নি মৃত্যু: ৫৮৫ খৃস্টপূর্বাব্দ পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান। হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন। পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়। ৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে। মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড। এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন হ্যালিস নদীকে (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়। Gershevitch, Ilya (১৯৮৪)। The Cambridge history of Iran: The Median and Achaemenian periods।  ইরান মিডিয়া লিডিয়া অ্যাসিরীয়া মেসোপটেমিয়া উরারটু হারান অশুর নিনেভে ফ্রাওর্টিস হিরোডোটাস অ্যাসিরীয়ান মিডিয়ান স্কিথিয়ান
সুবর্ণেশ্বর শিব মন্দির

সুবর্ণেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির। ভুবনেশ্বরের মন্দিরসমূহের তালিকা। Pradhan, Sadasiba (২০০৯)। Lesser Known Monuments Of Bhubaneswar। Bhubaneswar: Lark Books। আইএসবিএন 81-7375-164-1।  উইকিম্যাপিয়ায় “সুবর্ণেশ্বর শিব মন্দির”।
চকরিয়া থানা

চকরিয়া থানা বাংলাদেশের কক্সবাজার জেলার অন্তর্গত চকরিয়া উপজেলার একটি থানা। চকরিয়া থানা গঠিত হয় ১৭৯৩ সালে।( ব্রিটিশ আমলে) চকরিয়া উপজেলার ১টি পৌরসভা ও ১৮টি ইউনিয়নের প্রশাসনিক কার্যক্রম চকরিয়া থানার আওতাধীন। পৌরসভা: চকরিয়া ইউনিয়নসমূহ: ১নং হারবাং ২নং বড়ইতলী ৩নং কৈয়ারবিল ৪নং বমু বিলছড়ি ৫নং সুরাজপুর মানিকপুর ৬নং পূর্ব বড় ভেওলা ৭নং কাকারা ৮নং ফাঁসিয়াখালী ৯নং লক্ষ্যারচর ১০নং চিরিঙ্গা ১১নং সাহারবিল ১২নং ভেওলা মানিকচর ১৩নং পশ্চিম বড় ভেওলা ১৪নং বদরখালী ১৫নং ঢেমুশিয়া ১৬নং ডুলাহাজারা ১৭নং খুটাখালী ১৮নং কোনাখালী চকরিয়া উপজেলা কক্সবাজার জেলা
ছায়া ও ছবি

ছায়া ও ছবি একটি ভারতীয় বাংলা সিনেমা যা পরিচালনা করেছেন কৌশিক গাঙ্গুলি। ছবিটিতে অভিনয় করেছেন কোয়েল মল্লিক, আবির চট্টোপাধ্যায়, ঋত্বিক চক্রবর্তী, প্রিয়াঙ্কা সরকার। ছবিটির গল্প পরিচালক কৌশিক গাঙ্গুলি নিজেই লিখেছেন। ছবিটি ২৫ শে আগস্ট ২০১৭ তে মুক্তি পায়। আবির চট্টোপাধ্যায় কোয়েল মল্লিক ঋত্বিক চক্রবর্তী প্রিয়াঙ্কা সরকার চূর্ণী গাঙ্গুলি বরুণ চন্দ্র ইন্দ্রজিত দাশগুপ্তের রচনা এবং প্রসেনের লেখা গানের মাধ্যমে ছবিটির গান গুলো সাজানো হয়েছে। "Chaya O Chobi Bengali film"। nowrunning.com। ২৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।  "Koel mallick"। ২৫ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৭।
শাহ মোহাম্মদ হাছানুজ্জামান

ড. শাহ মোহাম্মদ হাছানুজ্জামান হলেন বাংলাদেশের একজন প্রখ্যাত গবেষক ও উদ্ভিদবিদ। কৃষি গবেষণায় অনন্য সাধারণ অবদানের জন্য ১৯৭৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়। তিনি বাংলাদেশ ধান গবেষণা ইনস্টিটিউটরে পরিচালকের দায়িত্বে নিয়োজিত ছিলেন। “ধানচাষে কৃষকের প্রাথমিক জ্ঞান” শিরোনামে তার একটি বহুল প্রচারিত বই রয়েছে, যেটি বাংলাদেশ ধান গবেষণা ইনস্টিটিউট ও আন্তর্জাতিক ধান গবেষণা ইনস্টিটিউট থেকে প্রকাশিত। বিজ্ঞান ও প্রযুক্তিতে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৭।  "ধানচাষে কৃষকের প্রাথমিক জ্ঞান"। webcatplus। সংগ্রহের তারিখ ৩০ অক্টোবর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ড. শাহ মোহাম্মদ হাছানুজ্জামান লিখিত পুস্তক।
বব ক্লোসা

রাডো রবার্ট গার্সিয়া ক্লোসা (পেশাগতভাবে ১৯৬০-এর দশকে বব ক্লোসা এবং অতি সম্প্রতি রাডো ক্লোসা নামে পরিচিত) ইংরেজ সঙ্গীতজ্ঞ এবং আলোকচিত্রী। ১৯৬৪ এবং জুলাই ১৯৬৫ সালের মাঝামাঝি, তিনি একটি রক ব্যান্ডের প্রধান গিটারবাদক ছিলেন যেটি পরবর্তীতে পিংক ফ্লয়েড হয়ে ওঠে। যদিও, তিনি এই ব্যান্ডের সঙ্গে কয়েকটি গান রেকর্ড করা করলেও, দলটি পিংক ফ্লয়েড হয়ে ওঠার পূর্বে তিনি দল পরিত্যাগ করেন। তবে, ব্যান্ডটির অফিসিয়াল ফেসবুক পাতায়, তাকে অফিসিয়াল সাবেক সদস্য হিসাবে তার নাম উল্লেখিত হয়েছে। Rowland Hilder's British Isles (2006). A&C Black. আইএসবিএন ৯৭৮-০-৭১৩৬-৭৯৩৭-৩ "Pink Floyd"। facebook.com।  Miles, Andy Mabbett (1995). Pink Floyd: A Visual Documentary. Omnibus Press. আইএসবিএন ০-৭১১৯-৪১০৯-২, (Note: Refers to Bob Close exclusively) Dallas, Karl (1987). Pink Floyd: Bricks In The Wall. Shapolsky Publishers. আইএসবিএন ০-৯৩৩৫০৩-৮৮-১, (Note: Refers to Bob Close exclusively) Blake, Mark (2007) "Pigs Might Fly: The Inside Story Of Pink Floyd". Aurum Press. আইএসবিএন ৯৭৮-১-৮৪৫১৩-২৬১-৩ (published in the United States as Comfortably Numb: The Inside Story Of Pink Floyd. Thunders Mouth Press. আইএসবিএন ৯৭৮-১-৫৬৮৫৮-৩৮৩-৯) দাপ্তরিক ওয়েবসাইট ইন্টারনেট মুভি ডেটাবেজে বব ক্লোসা  (ইংরেজি) অলমিউজিকে বব ক্লোসা, অলমিউজিকে বব ক্লোসা – example of the name confusion; the first profile lists the artist as "Bob Klose" and the other as "Rado Klose" People in Pink Floyd's History: Bob Klose – (Note: this site also refers to the name confusion)
নলীন সেনেবীরত্ন

জেনারেল গানেগোদা আপ্পুহামেলাগে ডন গ্র্যানভিল নলীন সেনেবীরত্ন (আগস্ট ২৫, ১৯৩১-আগস্ট ১২, ২০০৯) শ্রীলঙ্কা সেনাবাহিনীর কমান্ডার ছিলেন। এছাড়াও তিনি উত্তর-পূর্বাঞ্চলীয় প্রদেশের প্রথম গভর্নর হিসেবে দায়িত্ব পালন করেছিলেন। ১৯৫১ সালে সেনেবীরত্ন তৎকালীন সিলন সেনাবাহিনীতে ক্যাডেট হিসেবে যোগ দেন, তাকে যুক্তরাজ্যের স্যান্ডহার্স্ট সেনা একাডেমীতে পাঠানো হয় এবং ওখান থেকে তিনি ১৯৫৩ সালে সিলন ইঞ্জিনিয়ার্স (এখন শ্রীলঙ্কা নামে পরিচিত) কোরে কমিশন প্রাপ্ত হন। ১৯৫৫ সালে তিনি লেঃ, '৫৮ সালে ক্যাপ্টেন এবং '৬৩ সালে মেজর হন। এই সময়ের মধ্যে তিনি সেনাবাহিনী সদর দপ্তরে স্টাফ এবং টাস্ক ফোর্স অ্যান্টি ইলিসিট ইমিগ্রেশনে দায়িত্বপ্রাপ্ত ছিলেন। একাত্তরে তিনি লেঃ কর্নেল হিসেবে পদোন্নতি পেয়ে ১ ফিল্ড ইঞ্জিনিয়ার্স রেজিমেন্টের অধিনায়ক হিসেবে নিয়োগ পান এবং পরে তাকে শ্রীলঙ্কার রাষ্ট্রপতির এডিসি হিসেবে নিয়োগ দেওয়া হয়। ১৯৭৭ সালে তিনি পূর্ণ কর্নেল হন, এই পদবীতে তিনি ইঞ্জিনিয়ার গ্রুপের অধিনায়ক ছিলেন। তাকে ১৯৮১ সালে ব্রিগেডিয়ার পদবীতে উঠানো হয়, তিনি এ পদবীতে পানাগোদার সাপোর্ট ফোর্সের অধিনায়ক ছিলেন। ১৯৮৫ সালের ১১ আগস্ট তিনি মেজর জেনারেল পদে শ্রীলঙ্কা সেনাবাহিনীর কমান্ডার নিযুক্ত হন এবং পরের বছর তাকে লেঃ জেনারেল পদে উন্নীত করা হয়; তিনি ১৯৮৮ সালের ১৬ আগস্ট সেনাবাহিনী থেকে অবসর গ্রহণ করেন। ২০০৭ সালে তাকে বিশেষ সম্মান হিসেবে পূর্ণ জেনারেল পদবীর অবসর ভাতা দেওয়া হয়। Former service chiefs promoted "General Nalin Seneviratna passes away"। ১৬ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৭।
জ্যোতিঃপদার্থবিজ্ঞান

জ্যোতির্বিজ্ঞানের যে শাখায় নভোমন্ডলে অবস্থিত বস্তুসমূহ; যথা সূর্য, নক্ষত্র, গ্রহ, উপগ্রহ, উল্কা, নীহারিকা ইত্যাদির ভৌত এবং রাসায়নিক গুণাবলি তথা ঔজ্জ্বল্য, আকার, ভর, ঘনত্ব, তাপমাত্রা, রাসায়নিক গঠন, তাদের উৎপত্তি, বিবর্তন ইত্যাদি নিয়ে আলোচনা করা হয় তাকে জ্যোতিঃপদার্থবিজ্ঞান (Astrophysics) বা নভোপদার্থবিজ্ঞান নামে অভিহিত করা হয়। এটি পুরোপুরিই একটি পর্যবেক্ষণমূলক বিজ্ঞান। জ্যোতিঃপদার্থবিজ্ঞান চর্চার মাধ্যমে নক্ষত্রসহ অন্যান্য সকল জ্যোতিষ্কের জন্ম, জীবনচক্র, মৃত্যু, বিবর্তন এবং অভ্যন্তরীন গঠন সম্পর্কে তথ্য জানা যায় এবং এর চূড়ান্ত উদ্দেশ্য।
শ্রী

শ্রী একটি সংস্কৃত জাত শব্দ, যা ভারত উপমহাদেশীয় সমাজে সম্বোধন অর্থে ব্যবহৃত হয়। হিন্দুদের লক্ষ্মী ও সরস্বতী দেবীকে শ্রী সম্বোধন করা হয়। এছাড়াও বাংলাতে সৌন্দর্য, এবং রূপ লাবণ্যকেও শ্রী বলে। হিন্দু নামের উপাধি হিসেবে এই শব্দের ব্যবহার হয়। এছাড়াও হিন্দুদের দেবদেবীর সম্মানার্থে নামের পূর্বে শ্রী লেখা হয়। দক্ষিণ এবং দক্ষিণপূর্ব এশিয়ার দেশগুলিতে শ্রী শব্দের প্রচলন আছে। ""শ্রী" শব্দের অর্থ, "শ্রী" সমার্থক শব্দ"। www.english-bangla.com (ইংরেজি ভাষায়)। সংগ্রহের তারিখ ২০২৪-০৪-২১।  C1 control character in |শিরোনাম= at position 27 (সাহায্য)
কাজী শাহীর হুদা রুমী

কাজী শাহীর হুদা রুমী একজন বাংলাদেশি অভিনেতা। তিনি টেলিভিশন (২০১২) চলচ্চিত্রে কেন্দ্রীয় চরিত্রে অভিনয়ের জন্য সর্বাধিক পরিচিত। রুমী ২০১৩ সালে মোস্তফা সরয়ার ফারুকীর নাট্যধর্মী টেলিভিশন চলচ্চিত্রে কেন্দ্রীয় চরিত্রে অভিনয় করেন। চলচ্চিত্রটি রোমে 'এশিয়াটিকা ফিল্মেডিয়েল ২০১৩' উৎসবে দর্শকের ভোটে 'বেস্ট ফিচার [অডিয়েন্স] ইন পপুলার ভোট' এবং 'বেস্ট ফিচার ফিল্ম [জুড়ি]' হিসেবে সিটি অব রোম পুরস্কার, ১৯তম কলকাতা আন্তর্জাতিক চলচ্চিত্র উৎসবে এশিয়ান সিলেক্ট বিভাগে শ্রেষ্ঠ চলচ্চিত্র হিসেবে নেটপ্যাক পুরস্কার, এবং অস্ট্রেলিয়ায় অনুষ্ঠিত ২০১৩ এশিয়া-প্যাসিফিক স্ক্রিন অ্যাওয়ার্ডে (অ্যাপসা) ফার্স্ট জুরি গ্র্যান্ড পুরস্কার অর্জন করে। এছাড়া ছবিটিকে ৮৬তম একাডেমি পুরস্কারের সেরা বিদেশি ভাষার ছবির প্রতিযোগিতায় অংশ নেয়ার জন্য চলচ্চিত্রটিকে বাংলাদেশ থেকে মনোনয়ন দেয়া হয়। দৈনিক জনকণ্ঠ-এ নাজমুল হাসান দারাশিকো "গ্রামের প্রভাবশালী মুরুব্বি চরিত্রে তার অভিনয়ের পাশাপাশি তার মুখভঙ্গি"র প্রশংসা করেন। ২০১৮ সালে তিনি আসিফ ইসলাম ও ফয়সাল রদ্দির শিশুতোষ চলচ্চিত্র পাঠশালা-য় অভিনয় করেন। "ইতালিতে সেরা ছবি 'টেলিভিশন'"। দৈনিক কালের কণ্ঠ। ২৩ অক্টোবর ২০১৩। সংগ্রহের তারিখ ২১ সেপ্টেম্বর ২০১৯।  "কলকাতা জয় করল 'টেলিভিশন'"। দৈনিক প্রথম আলো। সংগ্রহের তারিখ ২১ সেপ্টেম্বর ২০১৯।  "'টেলিভিশন' ছবির অস্ট্রেলিয়া জয়"। দৈনিক প্রথম আলো। সংগ্রহের তারিখ ২১ সেপ্টেম্বর ২০১৯।  রামচন্দন, নামান (২১ সেপ্টেম্বর ২০১৩)। "Bangladesh Turns on 'Television' for Oscar Race"। ভ্যারাইটি (ইংরেজি ভাষায়)। সংগ্রহের তারিখ ২১ সেপ্টেম্বর ২০১৯।  দারাশিকো, নাজমুল হাসান (৪ ফেব্রুয়ারি ২০১৩)। "টেলিভিশন চলচ্চিত্রের অন্যতম দিক এর ভাষা"। দৈনিক জনকণ্ঠ। সংগ্রহের তারিখ ২১ সেপ্টেম্বর ২০১৯। [স্থায়ীভাবে অকার্যকর সংযোগ] "শিশুদের জন্য চলচ্চিত্র 'পাঠশালা'"। দৈনিক প্রথম আলো। ১৭ মার্চ ২০১৮। সংগ্রহের তারিখ ২১ সেপ্টেম্বর ২০১৯।  বাংলা মুভি ডেটাবেজে কাজী শাহীর হুদা রুমী ইন্টারনেট মুভি ডেটাবেজে কাজী শাহীর হুদা রুমী (ইংরেজি) ব্রিটিশ ফিল্ম ইনস্টিটিউটে শাহীর হুদা রুমী (ইংরেজি)
জলেশ্বর শিবমন্দির

জলেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি কালারাহাঙ্গা গ্রামের দক্ষিণাংশে অবস্থিত যা পাতিয়া থেকে ২.০০ কিলোমিটার এবং চুয়াডাঙ্গাগড় থেকে ৬ কিলোমিটার দক্ষিণে ভুবনেশ্বরের উত্তরাংশে অবস্থিত। এই মন্দিরের আরাধ্য দেবতা বৃত্তাকার যোনিপিঠের উপর অধিষ্ঠিত শিবলিঙ্গ। কিংবদন্তি অনুযায়ী রাজা চুয়াডাঙ্গাগদা লিঙ্গরাজের একনিষ্ঠ পূজারী ছিলেন। তিনি প্রতিদিন লিঙ্গরাজ মন্দিরে যেতেন। কিন্তু বর্ষা মৌসুমে প্রতিদিন লিঙ্গরাজ মন্দিরে যাওয়া সম্ভব হতো না। তাই দেবতা তাকে স্বপ্নাদেশ করেন পার্শ্ববর্তী পদ্ম পুকুরের মাঝখানে মন্দির নির্মাণের যেখানে তিনি জলাশয়ী রূপে অবস্থান করেন। দেবতার ইচ্ছাপূরণে তিনি জলেশ্বর পুকুরের পশ্চিমপাড়ে বর্তমান মন্দিরটি নির্মাণ করেন। পূজা অর্চনা এবং অন্যান্য কার্যক্রমের জন্য রাহাঙ্গা শাসনের ব্রাহ্মণ ও অন্যান্য সেবায়েতদের জন্য রাজা জমি প্রদান করেন। স্থানটি কালারাহাঙ্গা নামে পরিচিত। স্থানীয় জনশ্রুতি অনুযায়ী মন্দিরটি কেশরী শাসক পদ্ম কেশরী নির্মাণ করেন কিন্ত সোমবংশের বংশলতিকা সেটা নিশ্চিত করে না। শিববিবাহ, শিবরাত্রি, জন্মাষ্টমী, দোলপূর্ণিমা, শীতলাষষ্ঠী, চন্দন যাত্রা, পিণ্ডদান, ধনু মকর ইত্যাদি অনুষ্ঠান এখানে পালিত হয়। বিভিন্ন সামাজিক আচার যেমন বিবাহ উৎসব, মুন্ডানাক্রিয়া ও বাগদান ইত্যাদির আয়োজন করা হয় এখানে। একটি বড় দেয়াল দিয়ে মন্দির চত্বরের চতুর্পাশ ঘেরা। দেয়ালের বাইরে পূর্বদিকে জলেশ্বর পুকুর, উত্তর ও দক্ষিণে ধানক্ষেত এবং পশ্চিম দিকে রাস্তা। পাশের নিচু ধানক্ষেতের অবস্থানের কারণে ধারণা করা হয় একসময় মন্দিরটি চারদিক থেকে পানিতে ঘেরা ছিলো যা স্থানীয় কিংবদন্তিকে সমর্থন করে। মন্দিরটিতে একটি বিমান, একটি অন্তরাল, একটি জগমোহন আছে এবং অল্প কিছু দূরত্বে একটি নটমন্দির অবস্থিত। বিমানটি ৫.৪০ বর্গমিটার, অন্তরাল ১.৩০ মিটার এবং জগমোহন ৯.০০ বর্গমিটার। বিমানটি রেখাশৈলীর বড়, গান্ধী এবং মস্তকযুক্ত। মন্দিরটির জগমোহন পরশুরামেশ্বরের মত পরবর্তীতে নির্মিত। উত্তর, দক্ষিণ ও পূর্বের কুলুঙ্গির প্রতিটির পরিমাপ ১.০৮ মিটার উঁচু ও ০.৫৬ মিটার চওড়া এবং ০.৫৬ মিটার গভীর। দক্ষিণে গণেশ, পূর্বে কার্তিক এবং উত্তরে মহিষমর্দিনী অবস্থান করছে। কুলুঙ্গির নিচের তলগর্ভিকা খাখড়ামুন্ডি নকশা এবং উপরের উর্ধগর্ভিকা কীর্তিমুখ মোটিফ দ্বারা নকশাকৃত। উত্তরের কুলুঙ্গিতে পার্বতীর স্থানে মহিষমর্দিনী অবস্থান করছেন যার দশটি হাত। অধিকাংশ হাত এবং সরঞ্জামাদি ধ্বংসপ্রাপ্ত হয়েছে। মনুষ্যরূপী অসুর কাটা মহিষের মধ্য থেকে বের হওয়ার চেষ্টা করছে। অসুরটি ছুটন্ত অবস্থায় আছে, ডান থেকে বামে সরছে। দুই অসুর শুম্ভ ও নিশুম্ভ অস্ত্র উঁচিয়ে ছুটছে। দুজন কাত্যায়নী ছুরি হাতে এই অসুরদের তাঁড়িয়ে নিয়ে যাচ্ছে। দক্ষিণের কুলুঙ্গিতে গণেশ পদ্ম ফুলের উপর ত্রিভঙ্গ মুদ্রায় দাঁড়িয়ে আছে। তার নিচের বাম হাত পরশুর হাতলে রাখা ও ডান হাতে অক্ষমালা ধরা এবং উপরের বামহাতে মোদকপাত্র এবং ডানহাতে ভাঙা দাঁত ধরা। মূর্তির মাথায় জটামুকুট পরা এবং উড়ন্ত বিদ্যাধারা পাখা দিয়ে হাওয়া করছে। মূর্তিটি মকর তোরণের সামনে অবস্থিত। ভিত্তির কাছে ঈঁদুর অবস্থান করছে। পূর্বের কুলুঙ্গিতে সজ্জিত ভিত্তির উপরে ত্রিভঙ্গ মুদ্রায় চার হাতযুক্ত কার্তিক বিরাজমান। তার উপরের ডান হাত ভাঙা। Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১)
শ্রীলঙ্কায় সমকামীদের অধিকার

সমকামিনী, সমকামী, উভকামী বা কামিনী এবং হিজড়ারা শ্রীলঙ্কায় মানবাধিকার বঞ্চিত এবং আইনগতভাবে বা সমাজে সমপ্রেম বা যৌনতা স্বীকৃত নয়। শ্রীলঙ্কার বিয়ে সম্পর্কিত আইনে বলা আছে একজন পুরুষ অপর একজন নারীকে ধর্মীয়ভাবে বা আদালতের মাধ্যমে বিয়ে করে সংসার করবে। শ্রীলঙ্কার কলম্বো শহরে সমকামীদের আনন্দ মিছিলের আয়োজন করা হয়েছে এবং এরূপ আয়োজনে সমাজ বা রাষ্ট্র বিরূপ মন্তব্যও করেছে। দেশটিতে পুলিশ কর্তৃক পুরুষ সমকামীদের গ্রেফতারের খবর প্রায়ঃশই শোনা যায়। ২০১০ সালে যুক্তরাষ্ট্রে অনুষ্ঠিত 'সমকামীদের হয়রানি করা যাবেনা' সম্মেলনে শ্রীলঙ্কার সরকারদলীয় প্রতিনিধিরা যোগ দিয়েছিলো এবং শ্রীলঙ্কায় সমকামীদেরকে কোনো রূপ হয়রানি বা অত্যাচার করা হবেনা বলে তারা স্বাক্ষর করে, যদিও সমকামিতা বৈধ করার ব্যাপারে তারা কিছু বলেনি। শ্রীলঙ্কা যখন ব্রিটিশদের শাসনাধীন ছিলো তখন ৩৬৫-এ ধারা নামের একটি আইন তৈরি করা হয় যেটি ছিলো প্রকৃতিবিরুদ্ধ যৌনতা সম্পর্কিত আইন, এই আইন অনুযায়ীই শ্রীলঙ্কায় সমকামিতা অবৈধ। আধুনিক শ্রীলঙ্কায় '১৬ বছরের নিচে কেউ দৈহিক মিলন করতে পারবেনা' নামক একটি আইন চালু করা হয়, এই আইনটি ছিলো বিষমকামিতার ক্ষেত্রে। ২০১৭ সালের জানুয়ারীতে শ্রীলঙ্কার রাষ্ট্রপতি মৈত্রীপাল সিরিসেনা বলেন যে তার দেশে সব ধরনের মানবাধিকার রক্ষা করা হবে যদিও সমকামিতার পক্ষে সরকার কিছু বলেনি। সেরকমভাবে যদিও কোনো প্রকার সামাজিক স্বীকৃতি নেই, তবে তারপরেও সমকামী যুগলরা শহুরে শিক্ষিত সমাজে কিছুটা স্বাধীনভাবে চলাফেরা করতে পারে। যদিও শ্রীলঙ্কার শিক্ষিত সমাজে সমকামিতা এখনো ট্যাবু এবং সমাজে সমকামীদের প্রতি ঘৃণা আছে। শ্রীলঙ্কা সরকারের এক প্রতিনিধি দল ২০১৪ সালে সুইজারল্যান্ডে অনুষ্ঠিত এক মানবাধিকার বিষয়ক সম্মেলনে যোগ দিয়ে বলে যে, তাদের দেশে সমকামীদেরকে রাষ্ট্রীয় ভাবে শাস্তি দেওয়া হয়না। শ্রীলঙ্কার সংবিধানের অনুচ্ছেদ ১২ তে বলা আছেঃ (১) শ্রীলঙ্কার সকল নাগরিক বা বিদেশ থেকে আগত সকল মানুষ রাষ্ট্রীয় আইনের চোখে সমান। (২) এই দেশের কোনো নাগরিক বা বিদেশের কোনো নাগরিক এই ভূখণ্ডে যে কোনো ধর্ম পালন বা ত্যাগ করতে পারবেন। (৩) এই দেশে কোনো মানুষকে তার ধর্ম বা অন্য কোনো অসামর্থতা বা অন্য কোনো ব্যক্তিগত বিষয়ে কোনো প্রকার মানসিক বা শারীরিক আক্রমণ করা যাবেনা, তবে ধর্মীয় উগ্রবাদ এবং অন্যান্য সন্ত্রাসবাদের ক্ষেত্রে রাষ্ট্র শক্ত ব্যবস্থা নেবে। এলজিবিটি প্রবেশদ্বার শ্রীলঙ্কা প্রবেশদ্বার "Sri Lanka: Forced Anal Exams in Homosexuality Prosecutions"। hrw.org। ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Anti-LGBTI push at U.N. falls short Erasing 76 Crimes "Status of LGBTIQ persons within Sri Lanka's legal framework"। Daily News। সংগ্রহের তারিখ ২০১৭-০৮-৩১।  "Sodomy Laws, Sri Lanka"। galpn.org। সংগ্রহের তারিখ ২০১১-০২-০৫।  Sri Lanka Keeps Homosexuality A Crime, But Bans Anti-LGBT Discrimination NewNowNext Campaign, Human Rights। "Sri Lanka Pressured to Remove Anti-LGBTQ Laws by E.U. Trade Deal | Human Rights Campaign"। Human Rights Campaign (ইংরেজি ভাষায়)। ২০১৭-০৭-২২ তারিখে মূল থেকে আর্কাইভ করা। সংগ্রহের তারিখ ২০১৭-০৮-৩১।  "Sri Lanka Keeps Homosexuality A Crime, But Bans Anti-LGBT Discrimination"। LOGO News। সংগ্রহের তারিখ ২০১৭-০৮-৩১।  brian (২০১৪-১০-২০)। "Sri Lanka Government Says LGBT Rights Are Constitutionally Protected"। OutRight (ইংরেজি ভাষায়)। সংগ্রহের তারিখ ২০১৭-০৮-৩১।  THE CONSTITUTION OF THE DEMOCRATIC SOCIALIST REPUBLIC OF SRI LANKA
অধিরথ

অধিরথ ছিলেন মহাভারতে বর্ণিত ধৃতরাষ্ট্রের সারথি। বাহিনীর প্রধান ছিলেন। তিনি এবং তার স্ত্রী রাধা কুন্তীর কানীন পুত্র কর্ণকে লালন-পালন করেন। তিনি সারথী হওয়ায় এবং কর্ণ তাহার পুত্র বলে পরিচিত পাওয়ায় কর্ণের আরেক নাম ছিলো সুত পুত্র।তার নিজের ঔরসজাত তিন পুত্রের নাম শন,শক্রঞ্জয় ও চিত্রসেন। অধিরথের পিতার নাম সুহত্র। তিনি ছিলেন বিচিত্রবীর্যের সারথি। বিচিত্রবীর্যের দ্বিতীয় স্ত্রী অম্বালিকার সাথে মিলনে সুহত্রের ঔরসে অম্বালিকার গর্ভে অধিরথের জন্ম হয়। কিন্তু অম্বালিকা লোকলজ্জায় তাকে ত্যাগ করে এবং সুহত্ৰ তখন তাকে লালন-পালন করেন। "Adhiratha"। en.krishnakosh.org (ইংরেজি ভাষায়)। ২০২০-০৭-২৪ তারিখে মূল থেকে আর্কাইভ করা। সংগ্রহের তারিখ ২০২০-০৮-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অধিরথ। A Dictionary of Hindu Mythology & Religion by John Dowson Laura Gibbs, Ph.D. Modern Languages MLLL-4993. Indian Epics.
কায়া আল্প

কায়া আল্প (উসমানীয় তুর্কি: قایا الپ) ছিলেন উসমানীয় সামাজ্যের ইতিহাস অনুযায়ী কিজিল বুগা বা বাসুক এর পুত্র এবং সুলেইমান শাহ এর পিতা। তিনি ছিলেন আরতুগ্রুল গাজীর দাদা এবং উসমানীয় সাম্রাজ্যের প্রতিষ্ঠাতা প্রথম উসমানের প্রপিতামহ। তিনি এরতোকাস বে'র পুত্র কায়া আল্পের উত্তরসূরি নাম হিসাবেও পরিচিত ছিলেন। তিনি তার গোত্রের পূর্বপুরুষের বংশধর ছিলেন, ওঘুজ খানের ছেলে কায়ি ছিলেন[তথ্যসূত্র প্রয়োজন] ওঘুজ তুর্কিদের কিংবদন্তি পূর্বপুরুষ। শুকরুল্লাহ, Behcetü't Tevârîh [tr]; & İnalcık, Halil (২০০৭)। "Osmanlı Beyliği'nin Kurucusu Osman Beg (Osman Beg, The founder of Ottoman Dynasty)"। Belleten [tr]। Ankara। 7 (261): 487।  Âşıkpaşazâde, History of Âşıkpaşazâde [tr]; & İnalcık, Halil (২০০৭)। "Osmanlı Beyliği'nin Kurucusu Osman Beg (Osman Beg, The founder of Ottoman Dynasty)"। Belleten [tr]। Ankara। 7 (261): 489।  Necati Demir (২০১৬)। Oğuz Kağan Destanı (Turkish ভাষায়)। Ötüken Neşriyat A.Ş.। আইএসবিএন 9786051554464। উদ্ধৃতি শৈলী রক্ষণাবেক্ষণ: অচেনা ভাষা (link)
ফখরুল ইসলাম খান

ফখরুল ইসলাম খান (এফ আই খান) (জন্ম: ৯ ফেব্রুয়ারি, ১৯২৫- মৃত্যু: ১৩ মে, ২০০৭) বাংলাদেশের একজন সম্পাদক, সাংবাদিক, সাংস্কৃতিক সংগঠক, নাট্যকার, প্রযোজক ও পরিচালক। তিনি প্রথমে কলকাতা ও পরে ১৯৫০ সালে বরিশাল থেকে প্রকাশিত মাসিক গুলিস্তা এবং ১৯৬৬ সালে সাপ্তাহিক খাদেম সম্পাদনা করেন। এছাড়াও কলকাতা থেকে মাসিক 'ইনকিলাব' নামের পত্রিকা সাবেক প্রধানমন্ত্রী শাহ আজিজুর রহমান ও তার যুগসম্পাদনায় প্রকাশিত হত। ফখরুল ইসলাম খান বরিশালের নাট্যাঙ্গন, সাংস্কৃতিক অঙ্গন, সাহিত্য পরিষদ ,সাংবাদিকতা এবং বরিশাল প্রেস ক্লাবসহ বিভিন্ন কার্যক্রমে বিশেষ অবদান রেখেছেন। বাংলার মুসলিমদের মধ্যে তিনি ছিলেন প্রথম চিত্র প্রযোজক। ১৯৬৪ সালে তিনি বরিশাল নাট্য নিকেতন প্রতিষ্ঠা করেন। ফখরুল ইসলাম খানের জন্ম ১৯২৫ সালের ৯ ফেব্রুয়ারি বরিশালে তার পিতা সমাজসেবক এবং রাজনীতিবিদ খান বাহাদুর হাশেম আলী খান যিনি ১৯৪১ সালে শেরে বাংলা একে ফজলুল হকের নেতৃত্বাধীন মন্ত্রীসভার সদস্য ছিলেন। ফখরুল ইসলাম খানের দুই বোন ও এক ভাই। তারা হলেন সামছুন্নেছা ও লুতফুন্নেছা পারুল এবং নুরুল ইসলাম খান সুলতান। তিনি প্রথমে বরিশালে এ.কে. স্কুল এবং পরে কলকাতা রিপন স্কুল ও কলেজে লেখাপড়া করেন। ফখরুল ইসলাম খান কলকাতায় বিভিন্ন ছাত্র আন্দোলনে নেতৃত্ব দিয়েছেন। রিপন স্কুল ম্যাগাজিনের সম্পাদক ছিলেন এবং সেখানে নিয়মিত লেখালেখিও করতেন। ফখরুল ইসলাম খান ছিলেন একজন সাংবাদিক। এছাড়া তিনি ছিলেন চলচ্চিত্র প্রযোজক ও পরিচালক। ১৯৪৪ সালে কলকাতা আজাদ চিত্রপট থেকে তার প্রযোজনায় পুর্বাশা, কালোছায়া, হানিবাড়ি এবং জাগো হুয়া সাবেরা নামের চলচ্চিত্র মুক্তি পায়। এই চলচ্চিত্রগুলোর পরিচালক ছিলেন প্রেমেন্দ্র মিত্র এবং কালোছায়া চলচ্চিত্রের যুগ্ন পরিচালক ছিলেন ফখরুল ইসলাম খান। ১৯৪৭ সালে এই ছবি শ্রেষ্ঠ চলচ্চিত্র পুরস্কার লাভ করে। ১৯৫৬ সালে বুলবুল প্রোডাকশনের ব্যানারে হাসপাতাল সিনেমাটি মুক্তি পায়। এ সময় তিনি 'কলকাতা মোশন পিকচারস এসোসিয়েশনে'র সম্পাদক এবং 'কলকাতা লেখক সাংবাদিক' সঙ্ঘের যুগ্ন সম্পাদক নির্বাচিত হন। তার প্রযোজনায় ১৯৭২ সালে ভারতের সাথে যৌথ উদ্যোগে চলচ্চিত্র পরিচালক সুশিল মজুমদারের পরিচালনায় অনন্যা চলচ্চিত্র নির্মাণ শুরু হয়। তিনি বরিশাল সাহিত্য পরিষদের প্রতিষ্ঠাতা সম্পাদক ছিলেন। মাসিক গুলিস্তা, সাপ্তাহিক খাদেম ও ইনকিলাব এর সম্পাদক ছিলেন তিনি। ফখরুল ইসলাম খান কলকাতা সিটি করপোরেশনের মেয়র এবং ভারতীয় সংসদ সদস্য সৈয়দ বদরুদ্দোজার কন্যা সৈয়দা সাকিনা ইসলাম কে বিয়ে করেন। সৈয়দা সাকিনা ইসলাম দু বার বাংলাদেশ জাতীয় সংসদের সদস্য ছিলেন। তিনি বাংলাদেশ জাতীয় সংসদের স্পীকার প্যানেলেও সদস্য ছিলেন। কমনওয়েলথ সম্মেলন, বিশ্ব নারী সম্মেলনসহ বহু সম্মেলনে যোগ দিয়েছেন তিনি। তাদের এক পুত্র আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। ফখরুল ইসলাম খান (দ্বিতীয় সংস্করণ)। আকিব মেমোরিয়াল ফাউন্ডেশন, আমিরুল ইসলাম খান বুলবুল। ১২ মে ২০১৩। পৃষ্ঠা ২৯।  হাশেম আলী খান (দ্বিতীয় সংস্করণ)। ভাস্কর প্রকাশনী, সিরাজ উদদীন আহমেদ। ৩০ নভেম্বর ২০০৫। পৃষ্ঠা ২৭৩। আইএসবিএন 984-32-2822-7।
বাংলাদেশের মৃত্তিকা সম্পদ উন্নয়ন ইনস্টিটিউটসমূহের তালিকা

মৃত্তিকা সম্পদ উন্নয়ন ইনস্টিটিউট (এসআরডিআই) হচ্ছে কৃষি মন্ত্রণালয়ের প্রশাসনিক নিয়ন্ত্রণাধীন একটি সরকারী প্রতিষ্ঠান, যা ১৯৮২ সালে প্রতিষ্ঠিত হয়। মৃত্তিকা সম্পদ উন্নয়ন ইনস্টিটিউট-এর প্রধান কার্যালয়সহ অধীনস্থ আঞ্চলিক কার্যালয়, জেলা কার্যালয়, আঞ্চলিক গবেষণাগার ও গবেষণা কেন্দ্রসমূহের ঠিকানা : বাংলাদেশের ইনস্টিটিউটসমূহের তালিকা "মৃত্তিকা-সম্পদ-উন্নয়ন¬-ইনস্টিটিউট-এর-প্রধা¬ন-কার্যালয়সহ-অধীনস্থ¬-আঞ্চলিক-কার্যালয়,-জ-েলা-কার্যালয়,-আঞ্চলি¬ক-গবেষণাগার-ও-গবেষণা¬-কেন্দ্রসমূহের-ঠিকান¬া"। srdi.gov.bd/। "Soil Resources Development Institute"। সংগ্রহের তারিখ ২৮ অক্টোবর ২০১৭।